கேள்வி: பழைய காஞ்சிப் புராணம் என்பது என்ன?
பதில்: காஞ்சிபுரம் நகரின் பெருமைக் கூறும் இலக்கியங்கள், புராணங்கள், தலபுராணங்கள் பல உள்ளன. சிவஞான சுவாமிகள் காஞ்சிப் புராணம் நூலை தலபுராண நூலை அருளியுள்ளார். அவரின் மாணவரான கச்சியப்பரும் காஞ்சிப்புராணம் இராண்டாம் காண்டம் என்னும் நூலை எழுதியுள்ளார். கச்சாலையார் என்பவரும் காஞ்சிப்புராணம் என்னும் பெயரில் தலபுராணம் எழுதியுள்ளார். இதுவே மேற்கூறப்பட்ட மூன்று காஞ்சிப்புராணங்களில் காலத்தால் முற்பட்டது என்று கருதப்படுகிறது. அதனால், இந்நூல் பழைய காஞ்சிப் புராணம் எனப்படுகிறது. பழையது என்று கூறுவதற்கான அகச்சான்றுகள் ஏதும் நூலில் இல்லை.
கேள்வி: பழைய காஞ்சிப் புராணம் - நூல் வரலாறு குறித்து விரிவாக சொல்லுங்கள்.
பதில்: இந்நூல் பன்னிரண்டு சருக்கங்களையும், ஆயிரத்து இருநூற்று எழுபத்திரண்டு விருத்தங்களையும் கொண்டுள்ளது. காஞ்சியம் புராணம் எனக் கணபதி காப்பில் காணப்படுவதுடன் ''காமாட்சி ஏகம்பவாணர் புராணம்'' என்றும் ஏகம்பர் புராணம் என்றும், கம்பர் புராணம் என்றும் இந்நூல் வழங்கப்படுகிறது. பன்னிரண்டு சருக்கங்கள்: 1. பாயிரச் சருக்கம், 2. சிவாலயச் சருக்கம், 3. அரிதிருமுற்றச் சருக்கம், 4. தீர்த்தச் சருக்கம், 5. அபிதானச் சருக்கம், 6. கயிலாயச் சருக்கம், 7. உமைவரு சருக்கம், 8. நகரச் சருக்கம், 9. நகர்காண் சருக்கம், 10. பூசைச் சருக்கம், 12. திருவிழாச் சருக்கம்.